  Виталий Пронин Кылем арын «Артекын» шутэтскиз Россиысь 20 сюрслэсь ятыр пинал. Кызьы отчы сюрыны луэ? Вань 3 амал. Нырысетӥез - конкурсъёсы, пӧртэм ужрадъёсы пыриськон. Соос ортчыло улосъёсысь школаосын, гимназиосын. Устоосыз пӧлысь устоосыз нылпиос шедё лагере.Кыкетӥез - квота. Соя нылпилы путёвка сётӥське дунтэк. Но кызьы ивортӥз шаерысьтымы Дышетонъя но наукая министерствоысь нылпиослэсь шутэтсконзэс но дышетсконзэс радъянъя ёзлэн кивалтӥсез Елена Абдуллабекова, туэ та сярысь вераськыны вазь на. Угось квотаос пумысен Москваысь ивор али но ӧвӧл на. Кылем ар куспын элькунысьтымы 176 нылпи квотая шутэтскиз.Куинетӥез - путёвкаез уксёен басьтон. Кылем арын путёвка сылӥз ог 65 сюрс манет. Кыӵе лыдпус луоз туэ - тодмо ӧвӧл на. Угось азьвыл аръёсы «Артек» ужалляз гужемъёсы гинэ. Кылем арысен ӧсъёссэ ӧз ворсалля ни. Дунъёс ласянь иворез азьланяз шедьтыны луоз artek.org сайтысь.Ватсано:  нылпи ар куспын «Артекын» 2 пол шутэтскыны уг быгаты.Ольга Корепанова        Теги: дэмланъёс нылпиослы  